Apstiprināts ar

Valsts izglītības attīstības aģentūras

2025. gada 24. aprīļa rīkojumu Nr.1.-5.2/163

**XIII Latvijas Skolu jaunatnes dziesmu un deju svētku**

**suvenīru ar Svētku zīmi ražošanas un tirdzniecības mazās licences iegādes**

**NOTEIKUMI**

1. **Noteikumos lietotie termini**
2. **Licence** – Svētku suvenīru ar Svētku zīmi ražošanas un tirdzniecības licence ir vienkārša licence, kas dod tiesības tās ieguvējam izmantot Svētku zīmi suvenīru ražošanai un tirdzniecībai savās tirdzniecības vietās saskaņā ar šiem Noteikumiem un Licences Līgumu.
3. **Noteikumi** – šie XIII Latvijas Skolu jaunatnes dziesmu un deju svētku suvenīru ar Svētku zīmi ražošanas un tirdzniecības mazās licences iegādes noteikumi.
4. **Pieteikums –** Pretendenta vai tā pilnvarotas personas (pārstāvja) parakstīts pieteikums (Noteikumu 1. pielikums vai 2. pielikums) Licences iegādei.
5. **Licenciāts** – Pretendents, kurš ieguvis tiesības iegādāties Licenci un noslēdz par to Licences līgumu.
6. **Pretendents –** persona, kura vēlas iegādāties Licenci.
7. **Rīkotājs** – Izsoles un Svētku rīkotājs ir Valsts izglītības attīstības aģentūra (turpmāk – VIAA), reģistrācijas Nr. 90001800413, Juridiskā adrese: Rīga, Vaļņu iela 1, LV-1050.
8. **Dizaina komisija** – ar Rīkotāja rīkojumu izveidotā Dizaina komisija, kura darbojas saskaņā ar Noteikumos norādītajām tiesībām un pienākumiem.
9. **Svētki** – XIII Latvijas Skolu jaunatnes dziesmu un deju svētki, kas norisināsies Rīgā no 2025. gada 5. jūlija līdz 13. jūlijam.
10. **Svētku zīme** – grafisks Svētku zīmes un vizuālās identitātes kopums, kas atspoguļots Stila grāmatas vadlīnijās <https://live.standards.site/j-dz-sv/>.
11. **Suvenīri –** preces ar Svētku zīmi, kuras tiek ražotas un tirgotas, izmantojot Licenci, un ir Rīkotāja saskaņotas Noteikumos norādītā kārtībā.
12. **Vispārīgie noteikumi**
13. Noteikumi nosaka kārtību, kādā personām ir tiesības iegādāties Licenci.
14. Licences iegādes tiesības piešķir Dizaina komisija, saskaņā ar šiem Noteikumiem.
15. Licences iegādes mērķis ir nodot tiesības Licences ieguvējam izmantot Svētku zīmi Suvenīru ražošanai un tirdzniecībai savās tirdzniecības vietās, saskaņā ar šiem Noteikumiem un Licences līgumu ar licences termiņu līdz 2025.gada 31.jūlijam.
16. Kontaktpersonas, kuras ir pilnvarotas sniegt paskaidrojumus par Noteikumiem, saņemt pieteikumus un citus dokumentus: Anna Blaua, tālrunis: 26433144, e-pasts: Anna.Blaua@nacgavilet.lv.
17. Rīkotājs ievieto sludinājumu par Licences iegādes iespēju un Noteikumus Rīkotāja tīmekļvietnē [www.viaa.gov.lv](http://www.viaa.gov.lv), [www.vni.lv](http://www.vni.lv), [www.nacgavilet.lv](http://www.nacgavilet.lv)
18. Jebkura persona ir tiesīga iepazīties ar Svētku zīmes lietošanas vadlīnijām (stila grāmatu) tiešsaistē <https://live.standards.site/j-dz-sv/>.
19. **Prasības Pretendentam un dokumentu iesniegšana**
20. Pretendentam jāatbilst šādām prasībām:
	1. fiziska persona vai komersants, kurš nodarbojas ar suvenīru ražošanu un tirdzniecību;
	2. Latvijā vai valstī, kurā tas reģistrēts, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 eiro.
21. Pretendents iesniedz Pieteikumu, kuram pievieno:
	1. pārstāvja pilnvaras oriģinālu;
	2. ārvalstu komersants – kompetentas attiecīgās valsts institūcijas izsniegta dokumenta, kas apliecina, ka komersantam ir tiesībspēja slēgt līgumu, apliecinātu kopiju;
	3. apliecinājumu un aprakstu (brīvā formā) par Pretendenta pieredzi un atbilstību šo Noteikumu 17.1. punktam, norādot iepriekšējo pieredzi suvenīru ražošanā un tirdzniecībā, t.sk. tirdzniecības vietas;
	4. komersants – apliecinājumu (brīvā formā) par to, ka nav pasludināts Pretendenta maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), tas netiek likvidēts, nav apturēta vai pārtraukta tā saimnieciskā darbība, nav uzsākta tiesvedība par tā bankrotu;
	5. apliecinājumu (brīvā formā) par to, ka Latvijā vai valstī, kurā Pretendents reģistrēts, tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā kādā no valstīm pārsniedz 150 eiro;
	6. apliecinājumu par preču, kuru ražošanai un tirdzniecībai Pretendents plāno izmantot Licenci, atbilstību Eiropas Savienības noteiktajiem drošības un kvalitātes standartiem;
	7. preces, kuru Pretendents plāno ražot un tirgot, izmantojot Licenci, detalizētu aprakstu, tajā skaitā preces skici vai attēlu un tehnisko specifikāciju, izgatavojamo vienību skaitu, kā arī Svētku zīmes izvietošanas vietu, veidu uz preces, atbilstoši Noteikumu 16.punktā norādītajām Svētku zīmes lietošanas vadlīnijām (stila grāmata).
22. Pieteikums un dokumenti ir jāiesniedz latviešu valodā. Dokumentiem svešvalodā pievienojams apliecināts tulkojums latviešu valodā.
23. Pieteikumu un dokumentus var iesniegt no dienas, kad Rīkotājs publicējis sludinājumu par iespēju iegādāties Licenci un Noteikumus, **līdz 2025. gada 30. maijam (ieskaitot):**
	1. personīgi iesniedzot Valsts izglītības attīstības aģentūrās Sadarbības projektu departamenta telpās, Aspazijas bulvārī 24, Rīgā, LV-1050 (ieeja no Teātra ielās puses), katru darba dienu no plkst. 9:00 līdz 15:00;
	2. nosūtot uz elektroniskā pasta adresi: Anna.Blaua@nacgavilet.lv.
24. **Dizaina komisija, tās tiesības un pienākumi**
25. Dizaina komisija darbojas saskaņā ar Noteikumiem.
26. Dizaina komisija sastāv no 3 (trīs) komisijas locekļiem.
27. Dizaina komisijas darbu vada Dizaina komisijas vadītājs. Dizaina komisija ir tiesīga pieņemt lēmumus, ja Dizaina komisijas sēdē piedalās visi komisijas locekļi.
28. Dizaina komisija lēmumus pieņem ar vienkāršu balsu vairākumu. Katram komisijas loceklim ir viena balss.
29. Dizaina komisijas locekļi papildu atalgojumu par darbu Dizaina komisijā nesaņem.
30. Dizaina komisijas locekļi pieņem lēmumus, ievērojot ētikas un sabiedrībā vispārpieņemtās normas, kā arī atturas no lēmuma pieņemšanas, ja konstatēts interešu konflikts, par ko nekavējoties informē Rīkotāju.
31. **Licences iegādes tiesību piešķiršana**
32. Pretendenta Pieteikumu un dokumentus Dizaina komisija izskata 5 (piecu) darba dienu laikā no to iesniegšanas dienas un sniedz Pretendentam atbildi par Pieteikuma pieņemšanu vai noraidīšanu.
33. Dizaina komisija ir tiesīga noteikt termiņu papildu dokumentu iesniegšanai, ja tā uzskata, ka nepieciešama Pretendenta piedāvātās preces, kuru Pretendents plāno ražot un tirgot, izmantojot Licenci, tehniskās specifikācijas vai skiču detalizācija. Šādā gadījumā Dizaina komisija lēmumu pieņem 2 (divu) darba dienu laikā no to papildu dokumentu iesniegšanas dienas vai to iesniegšanai noteiktā termiņa notecējuma, un sniedz atbildi par Pieteikuma pieņemšanu vai noraidīšanu.
34. Dizaina komisija ir tiesīga pieprasīt tirdzniecībai paredzētās preces paraugu, nosakot termiņu tā iesniegšanai.
35. Dizaina komisija ir tiesīga noraidīt Pieteikumu un dokumentus, ja Pretendents nav iesniedzis visus Noteikumu 18. punkta apakšpunktos norādītos dokumentus, nav iesniedzis tos Noteikumu 20. punktā noteiktajā termiņā vai Pretendents neatbilst Noteikumu 17. punktā izvirzītajām prasībām.
36. Dizaina komisija ir tiesīga noraidīt Pieteikumu un dokumentus, ja Dizaina komisijas ieskatā jau izsniegto Licenču skaits analogu preču (preču grupu, kurā tas ietilpst) ražošanai un tirdzniecībai ir pietiekams.
37. Ja Dizaina komisija atzīst, ka Pretendents atbilst visām Noteikumos izvirzītajām prasībām, ir izpildījis visus Noteikumu nosacījumus un prece, kuru Pretendents plāno ražot un tirgot, izmantojot Licenci, atbilst Noteikumos izvirzītām prasībām, tā pieņem Pieteikumu un rakstveidā informē Pretendentu par tiesībām slēgt Licences līgumu.
38. **Licences līguma priekšmets un cena, samaksas kārtība**
39. **Licences līguma priekšmets** **ir vienkārša licence, kas dod tiesības tās ieguvējam izmantot Svētku zīmi suvenīru ražošanai un tirdzniecībai savās tirdzniecības vietās** saskaņā ar šiem Noteikumiem **(Licence)**.
40. **Licences līguma priekšmeta cena** ir EUR 146,39 (viens simts četrdesmit seši eiro, 39 centi). Papildus ir maksājams pievienotās vērtības nodoklis 21% apmērā.
41. **Licences priekšmeta cenas maksa** tiek veikta eiro valūtā, saskaņā ar starp Rīkotāju un Licenciātu noslēgtā Licences līguma noteikumiem.
42. **Licences līguma priekšmeta aprobežojumi**
43. Rīkotājs nosaka dizaina un kvalitātes prasības, kā arī ierobežojumus suvenīru ražošanai un tirdzniecībai. Licences līguma priekšmets neattiecas uz tādām preču grupām kā higiēnas preces, alkohols, tabakas izstrādājumi, erotiska rakstura preces, enerģijas dzērieni un tamlīdzīgas preču grupas, kā arī ierobežoti attiecas uz Rīkotāja 2025. gada 9. aprīļa noteikumos “XIII Latvijas skolu jaunatnes dziesmu un deju svētku logotipa licences izsoles noteikumi” norādītajām preču grupām. Noteikumi izlasāmi tīmekļa vietnē https://www.nacgavilet.lv/lv/par-svetkiem/logotipa-licences-izsole/. Šis uzskaitījums nav izsmeļošs. Rīkotājs vienpusēji ir tiesīgs noteikt preces, uz kurām neattiecas Licences līguma priekšmets, grupas.
44. Licenciāts ir tiesīgs izmantot Licenci līdz 2025. gada 31. jūlijam (ieskaitot).
45. Licenciātam nav tiesību izdoto Licenci piešķirt trešajām personām, un Licenciāts nav tiesīgs izdot sublicences.
46. **Tirdzniecības noteikumi**
47. Licenciāts, iegūstot Licenci, iegūst neekskluzīvas tiesības tirgot Suvenīrus tirdzniecības vietās un platformās, kas ir saskaņotas ar Rīkotāju un tiek norādītas Licences līgumā vai tā pielikumos.
48. Dizaina komisija, izvērtējot Suvenīrus, var piešķirt Licenciātam tiesības nodot Dizaina komisijas noteiktai trešajai personai – tirgotājam, noteiktu apjomu Suvenīru tirdzniecībai atsevišķās Svētku norises vietās.
49. Šeit minētie tirdzniecības noteikumi nav izsmeļoši un var tikt precizēti, slēdzot Licences līgumu.
50. **Licences līguma slēgšana**
51. Licenciāts un Rīkotājs paraksta Licences līgumu 10 (desmit) darba dienu laikā pēc dienas, kad Dizaina komisija ir rakstveidā informējusi Pretendentu par tiesībām slēgt Licences līgumu.
52. Tiesības uz Licences līguma priekšmetu rodas un tiek realizētas Licences līgumā noteiktajā kārtībā, apjomā un termiņos.
53. **Fiziskas personas datu apstrāde**
54. Personas datu pārzinis ir Rīkotājs.
55. Personas datu apstrādes mērķis – Svētku norises nodrošināšana, lēmuma par tiesībām slēgt Licences līgumu pieņemšana, Licences līguma noslēgšana un izpilde.
56. Personas datu apstrādes tiesiskais pamats – personas piekrišana un uz pārzini attiecināms juridisks pienākums.
57. Personu dati tiek vākti un apstrādāti tikai tādā apjomā un termiņā, cik tas nepieciešams šajos noteikumos noteikto mērķu un Rīkotāja saistošo normatīvo aktu prasību izpildei.
58. Personas tiesības:
	1. pieprasīt informāciju par saviem Rīkotāja rīcībā esošajiem personas datiem;
	2. pieprasīt Rīkotājam savu personas datu labošanu vai dzēšanu, vai apstrādes ierobežošanu attiecībā uz tiem, vai tiesības iebilst pret apstrādi tiktāl, cik tas ir objektīvi iespējams un nav pretrunā ar Rīkotāja pienākumiem un tiesībām, kas izriet no normatīvajiem aktiem;
	3. iesniegt sūdzību uzraudzības iestādei – Datu valsts inspekcijai.
59. Personas datu apstrādes ietvaros Rīkotājs nodrošina:
	1. informācijas sniegšanu personai saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) 13. pantu;
	2. tehnisko un organizatorisko pasākumu veikšanu personas datu drošības un aizsardzības nodrošināšanai;
	3. iespēju personai labot, dzēst tās sniegtos personas datus, ierobežot un iebilst pret savu personas datu apstrādi tiktāl, cik tas nav pretrunā ar Rīkotāja pienākumiem un tiesībām, kas izriet no normatīvajiem aktiem un šiem noteikumiem.
60. Rīkotājs apņemas bez nepamatotas kavēšanās paziņot personai par tās datu aizsardzības pārkāpumu gadījumā, ja personas datu aizsardzības pārkāpums varētu radīt augstu risku personas tiesībām un brīvībām.
61. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un smaguma pakāpes riskus attiecībā uz personas tiesībām un brīvībām datu aizsardzības jomā, Rīkotājs īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam.
62. Iesniedzot Pieteikumu, persona piekrīt Noteikumos noteiktajai kārtībai, Dizaina komisijas darbam un Licences līguma sagatavošanai, noslēgšanai un izpildei nepieciešamo personu datu nodošanai Rīkotājam.
63. **Nobeiguma noteikumi**
64. Rīkotājam ir tiesības izdarīt grozījumus Noteikumos. Noteikumu grozījumi vai Noteikumu jaunā redakcija tiek ievietota Rīkotāja tīmekļvietnē [www.viaa.gov.lv](http://www.viaa.gov.lv)., un par grozījumu izdarīšanu Rīkotājs informē Pretendentus un Licenciātus.
65. Licences iegāde ir personas brīvas gribas izpausme. Pretendentiem un Licenciātiem ir saistošas Noteikumu prasības.
66. Saistības, kas nav atrunātas Noteikumos, nosakāmas saskaņā ar Latvijas Republikas spēkā esošiem normatīvajiem aktiem.
67. Visas domstarpības un strīdi, kas var rasties Noteikumu izpildes gaitā, tiek risinātas savstarpēju pārrunu ceļā. Ja neizdodas tos atrisināt, tad strīdi un domstarpības risināmas tiesā, saskaņā ar Latvijas Republikas spēkā esošajiem normatīvajiem aktiem.

1.pielikums

XIII Latvijas Skolu jaunatnes dziesmu un deju svētku

suvenīru ar Svētku zīmi ražošanas un tirdzniecības

mazās licences iegādes noteikumiem

**KOMERSANTA**

**P I E T E I K U M S**

LICENCES IEGĀDEI

1. Parakstot pieteikumu, apliecinu, ka piesakos XIII Latvijas Skolu jaunatnes dziesmu un deju svētku suvenīru ar Svētku zīmi ražošanas un tirdzniecības tiesību (vienkārša licence) iegādei.
2. Ziņas par pretendentu:

|  |  |
| --- | --- |
| 2.1.  |  |
|  | (juridiskas personas nosaukums) |
|  |  |
| 2.2. |  |
|  | (uzņēmuma reģistrācijas Nr.) |
|  |  |
| 2.3. |  |
|  | (juridiskā adrese, telefona numurs, elektroniskā pasta adrese) |
|  |  |
| 2.4. |  |
|  | (nodokļu maksātāja reģistrācijas Nr.) |
|  |  |
| 2.5. |  |
|  | (bankas rekvizīti) |
|  |  |
| 2.6. |  |
|  | (tālruņa numurs, elektroniskā pasta adrese) |
|  |  |

1. Ziņas par pieteikuma iesniedzēju:

|  |  |
| --- | --- |
| 3.1.  |  |
|  | (atzīme par pilnvarojumu: izsniegšanas vieta, datums, Nr. vai pārstāvības pamats, tā apliecinoša dokumenta nosaukums, datums, numurs) |
|  |  |
| 3.2. |  |  |  |  |  |
|  | (vārds, uzvārds) |  | (personas kods) |  | (elektroniskā pasta adrese) |

Ar savu parakstu apliecinu, ka:

a) ar XIII Latvijas Skolu jaunatnes dziesmu un deju svētku suvenīru ar Svētku zīmi ražošanas un tirdzniecības mazās licences iegādes noteikumiem pretendents ir iepazinies, nosacījumiem piekrīt;

b) pretendents atbilst izsoles Noteikumos norādītajām prasībām;

c) pretendents piekrīt, ka Rīkotājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Rīkotājam pieejamām datubāzēm;

d) licence tiks izmantota Svētku suvenīru ražošanai un tirdzniecībai saskaņā ar izsoles noteikumiem un Līgumu.

e) pieteikumu pretendents ir aizpildījis precīzi, tajā ir sniegtas patiesas ziņas:

|  |
| --- |
|  |
| (pieteikuma iesniedzēja paraksts)\* |

2025.gada \_\_\_.\_\_\_\_\_\_\_\_\_,\* \_\_\_\_\_\_\_\_\_\_\_\_\_\_

 (vieta)

\* *Rekvizītus “datums” un “pieteikuma iesniedzēja paraksts” neaizpilda, ja pieteikums tiek parakstīts ar drošu elektronisko parakstu un iesniegts elektroniski.*

2.pielikums

XIII Latvijas Skolu jaunatnes dziesmu un deju svētku

suvenīru ar Svētku zīmi ražošanas un tirdzniecības

mazās licences iegādes noteikumiem

FIZISKAS PERSONAS

**P I E T E I K U M S**

LICENCES IEGĀDEI

1. Parakstot pieteikumu, apliecinu, ka piesakos XIII Latvijas Skolu jaunatnes dziesmu un deju svētku suvenīru ar Svētku zīmi ražošanas un tirdzniecības tiesību (vienkārša licence) iegādei.
2. Ziņas par pretendentu (pieteikuma iesniedzēju):

|  |  |
| --- | --- |
| 2.1.  |  |
|  | (vārds, uzvārds) |
|  |  |
| 2.2. |  |
|  | (personas kods) |
|  |  |
| 2.3. |  |
|  | (telefona numurs, elektroniskā pasta adrese) |
|  |  |
|  |  |
|  |  |

Ar savu parakstu apliecinu, ka:

a) ar XIII Latvijas Skolu jaunatnes dziesmu un deju svētku suvenīru ar Svētku zīmi ražošanas un tirdzniecības mazās licences iegādes noteikumiem esmu iepazinies, nosacījumiem piekrītu;

b) atbilstu izsoles Noteikumos norādītajām prasībām;

c) piekrītu, ka Rīkotājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par pretendenta kavētajiem maksājumiem un tā kredītreitingu, no Rīkotājam pieejamām datubāzēm;

d) licence tiks izmantota Svētku suvenīru ražošanai un tirdzniecībai saskaņā ar izsoles noteikumiem un Līgumu.

e) pieteikumu esmu aizpildījis precīzi, tajā esmu sniedzis patiesas ziņas:

|  |
| --- |
|  |
| (pieteikuma iesniedzēja paraksts)\* |

2025.gada \_\_\_.\_\_\_\_\_\_\_\_\_,\* \_\_\_\_\_\_\_\_\_\_\_\_\_\_

 (vieta)

\* *Rekvizītus “datums” un “pieteikuma iesniedzēja paraksts” neaizpilda, ja pieteikums tiek parakstīts ar drošu elektronisko parakstu un iesniegts elektroniski.*